**ΧΑΙΡΕΤΙΣΜΟΣ ΔΗΜΑΡΧΟΥ ΚΗΦΙΣΙΑΣ**

Η Ανθοκομική Έκθεσή μας στο Ιστορικό Άλσος Κηφισιάς «Δήμαρχος Δημ. Ζωμόπουλος» είναι η μεγαλύτερη Γιορτή του Δήμου μας.

Εδώ, γιορτάζουμε με Αισιοδοξία, την Αναγέννηση της Φύσης, ανοίγοντας δρόμους για να χρωματίσουμε τις ζωές μας με Χαρά κι Ελπίδα για το Αύριο.

Εδώ δεν θα βρείτε μόνον ποιοτικά προϊόντα σε συμφέρουσες τιμές, αλλά νέες γνώσεις και προτάσεις για «κήπους ευεξίας» και την κλιματική αλλαγή.

Στηρίζουμε μαζί σας, τον πρωτογενή τομέα και τους Έλληνες Παραγωγούς που εκθέτουν για άλλη μια χρονιά τα χιλιάδες προϊόντα της ανθοκομίας και της κηπευτικής.

Ο Δήμος μας είναι περήφανος για την αναγνωρισμένη και βραβευμένη Ανθοκομική μας Έκθεση. Ένα μεγάλο Ευχαριστώ κι ένα μεγάλο Μπράβο σε όσες και όσους εργάστηκαν σκληρά για την καινοτόμο **68η Ανθοκομική Έκθεση Κηφισιάς.**

Ας υποδεχθούμε όλοι τη φετινή Άνοιξη με τη μοναδική διάθεση που μας φέρνει το ονειρικό σκηνικό της Έκθεσης.

**Γιώργος Θωμάκος**

Δήμαρχος Κηφισιάς